Tatra 77

Tatra 77 je automobil vyššej triedy vyrábaný česko-slovenskou automobilkou Tatra v rokoch 1934 – 1938 v dvoch sériách. T 77 je prvým sériovo vyrábaným vozidlom s aerodynamickou karosériou. Za štyri roky bolo celkovo vyrobených 255 kusov. Jej následníkom bola od roku 1936 paralelne vyrábaná modernejšia a rýchlejšia Tatra 87.

Dejiny 

Po pokusoch s prototypom malého automobilu s motorom vzadu označeným ako Tatra V 570, začala v roku 1931 Tatra s vývojom nového veľkého a luxusného vozidla s aerodynamickou karosériou. Za prísneho utajenia tak vznikol v roku 1933 druhý prototyp V 570 s prúdnicovou karosériou, z ktorého bol odvodený prototyp T 77. Bol to prvý automobil, ktorého aerodynamické vlastnosti optimalizovali a testovali v aerodynamickom tuneli, do tej doby používanom pre vývoj a testy lietadiel a vzducholodí. Za pokrokovou konštrukciou boli šéfkonštruktér Hans Ledwinka a karosársky inžinier Erich Übelacker.

Tatra 77 
Tatra 77 bola verejnosti predstavená 8. marca 1934 na berlinskom autosalóne a na jeseň 1934 na autosalóne v Paríži. Jej uvedení i tu spôsobilo senzáciu a už počas marca 1934 začala sériová výroba automobilov Tatra s aerodynamickou karosériou, vzduchom chladenými motormi uloženými vzadu a výkyvnými polosami. T 77 bola tiež prvým modelom firmy s celooceľovou samonosnou karosériou na podvozku založenom na tatrováckej koncepcii. 
Motor bol umiestený dozadu priamo k hnanej náprave, čím odpadol obvyklý stredový tunel pre centrálnu rúru a výfukové potrubie. Tým sa znížila hmotnosť, čo bol jeden z cieľov konštruktérov, a zároveň podvozok mohol byť takmer plochý. 

Súčiniteľ aerodynamického odporu T 77 mal hodnotu 0,36, čo umožňovalo automobilu ľahko dosiahnuť a udržať maximálnu rýchlosť 145 kilometrov za hodinu. Tatre na to postačoval výkon len 44 kW, pokým konkurenčné vozidlá tej doby k tomuto potrebovali motor s výkonom viac ako 75 kW. 

Charakteristickým znakom T 77 bola až k podlahe sa zvoľna zvažujúca zadná časť karosérie, rozdelená zvislou centrálnou plochou, ktorá vyrovnávala účinok bočného vetra na vozidlo s ľahkou prednou časťou.

Technické údaje T 77 modely 1934 – 35 
Motor: zážihový vzduchom chladený vidlicový osemvalec s rozvodom OHC
Objem: 
 Kompresný pomer: 5,3:1
Výkon: 44 kW (60 koní) pri 3 500 ot/min
Maximálna rýchlosť: /h
Spotreba: 14 – 16 l/
Prevodové ústrojenstvo:
 Spojka: mechanická jednolamelová suchá
 Prevodovka: štvorstupňová (3. a 4. stupeň synchronizovaný)
Poháňaná náprava: zadná
Hmotnosť: 
Rozmery:
 Dĺžka: 
 Šírka: 
 Výška: 
 Rázvor: 
 Rozchod vpredu: 
 Rozchod vzadu: 
 Svetlosť: 
Počet vyrobených kusov: 101

Tatra 77 A 
V roku 1935 bol vyvinutý zdokonalený typ T 77 A. Tato verzia používala motor s objemom  a výkonom 75 koní (55 kW), súčiniteľ aerodynamického odporu bol znížený na hodnotu 0,212 a rázvor sa zväčšil o , čím sa zlepšili jazdné vlastnosti i maximálna rýchlosť na /h. Opticky je typ 77 A rozoznateľný podľa trojice predných svetlometov. Hoci bol v roku 1936 predstavený typ T 87, výroba T 77 A pokračovala vďaka neustálemu záujmu a tak bolo do roku 1938 vyrobených 154 kusov. Celkovo bolo vyrobených 255 kusov T 77 a T 77 A, pričom vďaka prianiam a požiadavkám zákazníkov a ručnej výrobe bol každý kus unikátom.

Technické údaje T 77 A – modely 1935 – 38 
Motor: zážihový vzduchom chladený vidlicový osemvalec s rozvodom OHC
Objem: 
Výkon: 55 kW (75 koní) pri 3 500 ot/min
Maximálna rýchlosť: /h
Spotreba: 14 – 16 l/
Prevodové ústrojenstvo:
 Spojka: mechanická jednolamelová suchá, Komet Mecano
 Prevodovka: štvorstupňová (3. a 4. stupeň synchronizovaný)
Poháňaná náprava: zadná
Hmotnosť: 
Rozmery:
 Dĺžka: 
 Šírka: 
 Výška: 
 Rázvor: 
 Rozchod vpredu: 
 Rozchod vzadu: 
 Svetlosť: 
Počet vyrobených kusov: 101

Pozri aj 
 Tatra 87 – následovník
 Tatra V 570 – prvý prototyp s motorom vzadu

Iné projekty

Externé odkazy 
Detailný popis a fotografie na www.tatraportal.sk
T 77 na Historické súvislosti na www.aerotatra.czweb.org
Popis a fotografie vozidiel Tatra V 570 a T 77 (A) anglicky

Zdroj 

77
Luxusné automobily
Veterány